Hierdie Dasse gaan vanaf 12 - 14 Julie 2018, te Wellington, in die verskillende ouderdomme se Eden-spanne aan die Interdistrik netbaltoernooi, deelneem.
Die uiters talentvolle sanger, Jo Black en sy orkes, het op 11 Mei Riversdal en omgewing kom vermaak. Die funksie was 'n fondsinsameling vir Hoërskool Langenhoven.
Ongeveer 322 mense het saam met die vertoning 'n heerlike 3-gang maaltyd geniet. 160 Mense kon op die gallery sit en deel in die aand.
Danksy die borge en mense wat baie hard gewerk het was dit 'n uiters suksesvolle funksie en groot dank moet aan Anton en Adrie Swart gaan vir hulle betrokkenheid en hulp met die reëlings.
Baie dankie aan Hessequa Abattoir wat die ankerborg vir die aand was en die volgende hoofborge: JC Slagtery, Riversdal Superspar, Sleeping Beauty Traders, Jireh Dairies, Oakhurst Gastehuis, Rusticana Gastehuis, Riversdal Toyota en Theo Sauerman. Dankie ook aan die volgende besighede en persone wat donasies gegee het: 3@1 Riversdal, Aduan van den Berg, André de Jager, Avianti Wine & Liquor, Baleia Wines, Bernard & Nicoline Noëth, Enya's Coffee House, Favour Stud, Gas Elektrik, Gerdus van Tonder, Hannelie Faddel, HC Snyman, Hi-Q, Jaco van Zyl, JLE Rekenmeesters, Johannes & Geoffrey Joubert, Karen's Place (Donny Juta), Kobus Marais, Ladismith Kaas, Laerskool Volschenk, Marleen Silva, Max Baise Bottelstoor, Medidal Apteek, Motors & Trekkers, Muiskraal, Neil van Tonder, Nestlé (Jean Higgs), Nibbling Squirrel, OK Foods Stilbaai, PC Streicher, Pinnacle Point Estate, Pro Beauty, Richard Marshall, Riversdal Apteek, Riversdal Landbougenootskap, Rola Ford, Ryno Stander, Sonja Small, Spitskop Steenwerke en Spur.
Jo Black het nie net 'n vertoning gelewer nie, maar met elke hart in die gehoor kom praat. Almal kon huis toe gaan met iets meer as waarmee hulle gekom het.
Marlé & Tinka hou die skool se naam hoog
Marle van Wyk, 'n graad 11-leerder en Tinka Fox, 'n graad 10-leerder, het vanaf 31 Maart – 2 April 2018 aan die SA-atletiekkampioenskappe vir fisiese gestremdes deelgeneem en uitsonderlik presteer.
Tinka Fox presteer uitstekend en verbeter die spiesgooi- én gewigstootrekord. Sy verwerf dus twee goue medaljes. Marlé presteer ook puik en verwerf gou medaljes vir 400m, 200m en 100m.
Op Maandag, 26 Maart 2018 was dit tyd vir die skool se jaarlikse glansaand, waar leerders hulle talente aan die gehoor ten toon gestel het en op die planke paradeer is.
Die tema, Sirkus, het ieder en elk betower. Die dekor was regtig iets uit 'n boek en almal kon op hulle eie verbeeldingsreis gaan. 'n Tradisionele driegang-maaltyd het verder die tema uitgebeeld. Daar was sang, dans, sêr tot narre wat die gehoor vermaak het. Na afloop van al die glans en swier is die wenners aangewys. Die pragtige Cady Beukes is as Mej. Langehoven verkies, Francois van Wyk het die Mnr. Langenhoven-kroon ontvang.
Die skool het op Maandag, 15 Januarie 2018, 96 baie opgewonde nuwe graad 8-leerders ontvang.
Die graad 8's het die jaar afgeskop met 'n opwindende week wat verskillende aktiwiteite soos pret by Korentepoortdam, spookhuis, skattejag, 'n dag by die swembad, sokkie en 'n sottekonsert ingesluit het. Na die sottekonsert het die dassies met die skoollied en "flower of Dasse" afgesluit en is hulle sotkolle (geel knopie) oorhandig wat hulle volwaardige Dasse maak.